rlitschk/wikidir huggingface dataset:
Wennersdörp (hoochdüütsch Wennerstorf) is en Dörp in de Gemeen Winzendörp (Samtgemeen Hullnst) in’n Landkreis Horborg, Neddersassen. De Oort hett 170 Inwahners (Stand 1. Januar 2012). Dat Water ut dat Rebeed flütt över’n Aarbeek na de Eest hen af. De Naveröörd sünd Raad un Mienenbüddel in’n Noordoosten, Klauenborg un Triller Barg in’n Süüdoosten, Winzendörp in’n Süden, Dierstörp in’n Süüdwesten, Dierstörp-Heid in’n Westen un Olendörp in’n Noordwesten. To de öllsten Sporen von Minschen in dat Rebeed von Wennersdörp höört de Margaretensteen, en Hünengraff ut de Jungsteentied. Wennersdörp kummt 1083 as Wenneremestorpe toeerst in de Oorkunnen vör. To de Tied dükert de Oort in de Kröönk von dat Klooster Harsfeld op. In’n Eersten Weltkrieg sünd twee Soldaten ut Wennersdörp fullen oder vermisst. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Dierstörp in’n Kanton Mesborg höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Hullnst in’n Kanton Töst. De Oort hett vör 1859 to de Vaagdie Hullnst von dat Amt Mesborg tohöört. von 1859 bet 1885 weer dat in dat Amt Töst un von 1885 bet 1932 in’n Kreis Horborg. 1932 is dat Deel von’n ne’en
Winzendörp (hoochdüütsch Wenzendorf) is en Dörp in de Gemeen Winzendörp (Samtgemeen Hullnst) in’n Landkreis Horborg, Neddersassen. De Oort hett 601 Inwahners (Stand 1. Januar 2012). Bi Winzendörp höört ok de lüttje Oort Klauenborg mit bi. Dat Water ut dat Rebeed flütt över’n Rollbeek na de Eest hen af. De Naveröörd sünd Wennersdörp in’n Noorden, Mienenbüddel in’n Noordoosten, Klauenborg in’n Oosten, Steenbeek, Meilsen un Triller Barg in’n Süüdoosten, Trill un Dreest in’n Süden, Dierstörp in’n Westen un Dierstörp-Heid un Hullnst in’n Noordwesten. Winzendörp kummt 1232 as Vincenthorpe toeerst in de Oorkunnen vör. In’n Eersten Weltkrieg sünd negen Soldaten ut Winzendörp fullen oder vermisst. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Raad in’n Kanton Mesborg höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Hullnst in’n Kanton Töst. De Oort hett vör 1859 to de Vaagdie Hullnst von dat Amt Mesborg tohöört. von 1859 bet 1885 weer dat in dat Amt Töst un von 1885 bet 1932 in’n Kreis Horborg. 1932 is dat Deel von’n ne’en un grötteren Kreis Horborg worrn. De Oort billt siet dat 19. Johrhunnert tohoop mit Dierstörp un Wennersdörp
Wenzendorf betekent Wenzendorf, Oort in de Gemeen Mühlberg/Elbe in’n Landkreis Elv-Elster, Brannenborg. Dat is ok de hoochdüütsche Naam von Winzendörp, Oort in de Gemeen Winzendörp in’n Landkreis Horborg, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Dione betekent Dione, Titanin ut de greeksche Mythologie, Dione, Maand von den Planeten Saturn, (106) Dione, en Asteroiden ut den Hööftgördel. Dione is de Familiennaam von Aura Dione (* 1985), däänsche Sängerin un Songwriterin, Idrissa Dione (* 1929), franzööschen Boxer, Ousseynou Dione (* 1973), Footballspeler ut Senegal, Rose Dione (1875–1936), franzöösche Schauspelerin. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Scheetkävers (Brachininae) sünd en Unnerfamilie mank de Loopkävers (Carabidae). Weltwiet gifft dat bi 500 Aarden. In Middeleuropa finnt sik twee Geslechter mit sess Aarden. In ganz Europa sünd 51 Aarden tohuse. De wecken Wetenschopslüde meent, düsse Kävers höörn to en egen Familie Brachinidae. Se finnt sik in open Land faken in lüttje Gruppen unner Steen. De Scheetkävers weert 5 bit hen to 15 Millimeters lang. Dat Lief is wat lang, de Deekflunken sünd körter, as dat Achterlief un an’t Enne liek oder schreeg na binnen hen afsneden. Meist sünd se blau oder gröön, hen un wenn ok swatt. De grote Kopp un dat Halsschild sünd meist rood. Over de ganzen Föhlspriete hen sitt Haare an. Bi de Heken sünd de eersten dree Le’e an de Vörbeen wat breeder. Dat wichtigste Kennteken bi düsse Kävers is en Scheetappraat an’t Enn vun’t Achterlief. Wenn se in Gefohr kaamt, könnt se dor de Angriepers stinkig Gas direktemang mit toweddern blasen, wat de ok targen deit. Dor is en düütlichen Knall bi to höörn. De Scheetkävers blaast ehre Angriepers en Gas toweddern, wat ätzen un duchtig stinken deit. De twillde Scheetappraat an’t Achterliefsenn besteiht ut en Drüsen, wo Sekret in produzeert warrt, en
De Fackbegreep incertae sedis (Genitiv) vun Latiensch incerta sedes („unkloren Sitt“), afkört inc. sed., kenntekent in de bioloogsche Taxonomie, wenn en Taxon sik vun de Systematik her nich kloor un eendüdig insorteern lett. To'n Bispeel kann dat unkloor ween, to wat for en Geslecht oder to wat for en Familie dat tohöörn deit. In de Botanik is de Begreep wohrschienlich to'n eersten Mol vun Antoine-Laurent de Jussieu bruukt wurrn. He hett 1789 an't Enn vun siene Genera plantarum en Reeg vun plantae incertae sedis upföhrt.
Dit Woort hett noch annere Bedüden: kiek dorför ünner Trill (Mehrdüdig Begreep). Trill is en Dörp in de Gemeen Bookholt in’n Landkreis Horborg, Neddersassen. Binnen de Gemeen billt de Oort en egene polietsche Oortschop. Bi Trill höört ok de lüttjeren Öörd Suurhoop un Triller Barg mit bi. Dat Water ut dat Rebeed flütt över Triller Beek un Sprötzer Beek na de Eest hen af. De Naveröörd sünd Winzendörp un Klauenborg in’n Noorden, Triller Barg, Meilsen un Brumhagen in’n Noordoosten, Bookholt un Suurhoop in’n Oosten, Sprötz in’n Süüdoosten, Lohbargen in’n Süden, Kakenstörp in’n Süüdwesten un Boitschen un Dreest in’n Noordwesten. Trill kummt 1105 as Trintla toeerst in de Oorkunnen vör. In’n Eersten Weltkrieg sünd teihn Soldaten ut Trill fullen oder vermisst un in’n Tweten Weltkrieg 48. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Kakenstörp in’n Kanton Töst höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Töst in’n Kanton Töst. De Oort hett vör 1859 to de Vaagdie Hullnst von dat Amt Mesborg tohöört. von 1859 bet 1885 weer dat in dat Amt Töst un von 1885 bet 1932 in’n Kreis Horborg.
De Mairie Wall weer in de Franzosentied (1810 bet 1813) een von de dree Mairien, in de de Kanton Veern indeelt weer. De Seet weer in Wall. Se harr 1564 Inwahners. De Ümgegend von Wall hett vör de Franzosentied to dat Amt Veern in dat Hartogdom Veern höört, wat in dat Kurförstendom Hannover leeg. Dat Kurförstendom Hannover weer in de Tied von de Koalitschoonskriege siet 1801 von Franzosen un Prüßen besett. To’n 1. März 1810 is dat Rebeed denn Deel von dat Königriek Westfalen worrn, wat en Satellitenstaat von Frankriek weer. Binnen Westfalen weer de Mairie Wall een von de ölven Mairien in’n Kanton Veern von’n Distrikt Veern, Departement von de Elv- un Wersermünnen. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Mairie Wall weer nu een von de dree Mairien in’n Kanton Veern, Distrikt Bremen, Departement von de Wersermünnen. De Mairie weer nu düüdlich grötter, dor sünd Öörd in tohoopfaat worrn, de vörher in Westfalen to de twee Mairien Wall un Daulsen ut’n Kanton Veern höört harrn. 1813/1814 hebbt de Russen de Franzosen slahn un dat Rebeed befreet. Dat Kurförstendom Hannover is denn
De Mairie Veern weer in de Franzosentied (1810 bet 1813) een von de dree Mairien, in de de Kanton Veern indeelt weer. De Seet weer in Veern. Se harr 4464 Inwahners. De Ümgegend von Veern hett vör de Franzosentied to de Stadt Veern un dat Amt Wessen in dat Hartogdom Veern höört, wat in dat Kurförstendom Hannover leeg. Dat Kurförstendom Hannover weer in de Tied von de Koalitschoonskriege siet 1801 von Franzosen un Prüßen besett. To’n 1. März 1810 is dat Rebeed denn Deel von dat Königriek Westfalen worrn, wat en Satellitenstaat von Frankriek weer. Binnen Westfalen weer de Mairie Veern een von de ölven Mairien in’n Kanton Veern von’n Distrikt Veern, Departement von de Elv- un Wersermünnen. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Mairie Veern weer nu een von de dree Mairien in’n Kanton Veern, Distrikt Bremen, Departement von de Wersermünnen. De Mairie weer nu düüdlich grötter, dor sünd Öörd in tohoopfaat worrn, de vörher in Westfalen to de dree Mairien Veern, Groot Huttbargen un Stäbargen ut’n Kanton Veern höört harrn. Blots de Oort Ahnbargen ut de Mairie Stäbargen is an
Rhea betekent Rhea, Göddin ut de greeksche Mythologie, Rhea Silvia, Figur ut de röömsche Mythologie, Moder von Romolus un Remus, Rhea, Maand von den Planeten Saturn, (577) Rhea, en Asteroid, Rheisch Ozean, in de Geologie en Ozean, den dat in dat Paläozoikum geven hett, Rhea (Nandus), Geslecht von Vagels. Kiek ok bi: Rea. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Mairie Kerklinneln weer in de Franzosentied (1810 bet 1813) een von de dree Mairien, in de de Kanton Veern indeelt weer. De Seet weer in Kerklinneln. Se harr 2787 Inwahners. De Ümgegend von Kerklinneln hett vör de Franzosentied to dat Amt Veern un dat Strukturgericht Veern in dat Hartogdom Veern höört, wat in dat Kurförstendom Hannover leeg. Dat Kurförstendom Hannover weer in de Tied von de Koalitschoonskriege siet 1801 von Franzosen un Prüßen besett. To’n 1. März 1810 is dat Rebeed denn Deel von dat Königriek Westfalen worrn, wat en Satellitenstaat von Frankriek weer. Binnen Westfalen weer de Mairie Kerklinneln een von de ölven Mairien in’n Kanton Veern von’n Distrikt Veern, Departement von de Elv- un Wersermünnen. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Mairie Kerklinneln weer nu een von de dree Mairien in’n Kanton Veern, Distrikt Bremen, Departement von de Wersermünnen. De Mairie weer nu düüdlich grötter, dor sünd Öörd in tohoopfaat worrn, de vörher in Westfalen to de fiev Mairien Kerklinneln, Bennbössel, Bössel, Hogenabargen un Wittloh ut’n Kanton Veern höört harrn. 1813/1814 hebbt de Russen de Franzosen slahn un dat
De Mairie Intschen weer in de Franzosentied (1810 bet 1813) een von de veer Mairien, in de de Kanton Thänhusen indeelt weer. De Seet weer in Intschen. Se harr 2675 Inwahners. De Ümgegend von Intschen hett vör de Franzosentied to dat Amt Heien in de Graafschop Heien un dat Amt Wessen-Thänhusen in dat Förstendom Lümborg höört, wat allens in dat Kurförstendom Hannover leeg. Dat Kurförstendom Hannover weer in de Tied von de Koalitschoonskriege siet 1801 von Franzosen un Prüßen besett. To’n 1. März 1810 is dat Rebeed denn Deel von dat Königriek Westfalen worrn, wat en Satellitenstaat von Frankriek weer. Binnen Westfalen weer de Mairie Intschen een von de söven Mairien in’n Kanton Thänhusen von’n Distrikt Veern, Departement von de Elv- un Wersermünnen. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Mairie Intschen weer nu een von de veer Mairien in’n Kanton Thänhusen, Distrikt Bremen, Departement von de Wersermünnen. De Mairie weer nu düüdlich grötter, dor sünd Öörd in tohoopfaat worrn, de vörher in Westfalen to söss Mairien höört harrn: de Mairie Intschen ut’n Kanton Thänhusen un de Mairien Hustäe, Öste, Einste, Blenner un
De Mairie Morsen weer in de Franzosentied (1810 bet 1813) een von de veer Mairien, in de de Kanton Thänhusen indeelt weer. De Seet weer in Morsen. Se harr 2500 Inwahners. De Ümgegend von Morsen hett vör de Franzosentied deelwies to dat Amt Wessen-Thänhusen in dat Förstendom Lümborg höört, wat in dat Kurförstendom Hannover leeg, un deelwies to dat Amt Thänhusen in dat Förstendom Bruunswiek-Wulfenbüttel. Dat Kurförstendom Hannover weer in de Tied von de Koalitschoonskriege siet 1801 von Franzosen un Prüßen besett. Dat Förstendom Bruunswiek-Wulfenbüttel weer siet 1807 Deel von dat Königriek Westfalen, wat en Satellitenstaat von Frankriek weer. Dorbi sünd de Öörd von dat Amt Thänhusen Deel von’n Kanton Thänhusen in’n Distrikt Rinteln worrn. To’n 1. März 1810 is ok dat hannöversche Rebeed Deel von dat Königriek Westfalen worrn. De Mairie Morsen is aver eerst billt worrn, as de hannöverschen Rebeden ok an Westfalen fullen sünd. Binnen Westfalen weer de Mairie Morsen een von de söven Mairien in’n Kanton Thänhusen von’n Distrikt Veern, Departement von de Elv- un Wersermünnen. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Mairie Morsen weer nu een von
De Mairie Thänhusen weer in de Franzosentied (1810 bet 1813) een von de veer Mairien, in de de Kanton Thänhusen indeelt weer. De Seet weer in Thänhusen. Se harr 1990 Inwahners. De Ümgegend von Thänhusen hett vör de Franzosentied to dat Amt Thänhusen in dat Förstendom Bruunswiek-Wulfenbüttel höört. Dat Förstendom Bruunswiek-Wulfenbüttel is 1807 Deel von dat Königriek Westfalen worrn, wat en Satellitenstaat von Frankriek weer. Dorbi is de Mairie Thänhusen nee billt worrn. Se leeg in’n Kanton Thänhusen un in’n Distrikt Rinteln. To’n 1. März 1810 is ok dat Rebeed von dat Kurförstendom Hannover Deel von dat Königriek Westfalen worrn un dorüm sünd de Verwaltungsrebeden nee indeelt worrn. Na’n 1. März 1810 weer de Mairie Thänhusen binnen Westfalen een von de söven Mairien in’n Kanton Thänhusen von’n Distrikt Veern, Departement von de Elv- un Wersermünnen. Man al to’n 1. Januar 1811 harr ok dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Mairie Thänhusen weer nu een von de veer Mairien in’n Kanton Thänhusen, Distrikt Bremen, Departement von de Wersermünnen. De Mairie weer nu düüdlich grötter, dor sünd Öörd in tohoopfaat worrn, de vörher in Westfalen to dree Mairien höört harrn: de
De Mairie Emhusen weer in de Franzosentied (1810 bet 1813) een von de veer Mairien, in de de Kanton Thänhusen indeelt weer. De Seet weer in Emhusen. Se harr 2396 Inwahners. De Ümgegend von Emhusen hett vör de Franzosentied deelwies to dat Amt Wessen-Thänhusen in dat Förstendom Lümborg höört, wat in dat Kurförstendom Hannover leeg, un deelwies to dat Amt Thänhusen in dat Förstendom Bruunswiek-Wulfenbüttel. Dat Kurförstendom Hannover weer in de Tied von de Koalitschoonskriege siet 1801 von Franzosen un Prüßen besett. Dat Förstendom Bruunswiek-Wulfenbüttel weer siet 1807 Deel von dat Königriek Westfalen, wat en Satellitenstaat von Frankriek weer. Dorbi sünd de Öörd von dat Amt Thänhusen Deel von’n Kanton Thänhusen in’n Distrikt Rinteln worrn un de Mairie Emhusen is nee billt worrn. To’n 1. März 1810 is ok dat Rebeed von dat Kurförstendom Hannover Deel von dat Königriek Westfalen worrn un dorüm sünd de Verwaltungsrebeden nee indeelt worrn. Na’n 1. März 1810 weer de Mairie Emhusen binnen Westfalen een von de söven Mairien in’n Kanton Thänhusen von’n Distrikt Veern, Departement von de Elv- un Wersermünnen. Man al to’n 1. Januar 1811 harr ok dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven.
Iapetus, Japetus oder Iapetos betekent Iapetus, Titan ut de greeksche Mythologie, Iapetus, in de Geologie en Meer, dat dat to de Tiet von dat Paläozoikum geven hett, Iapetus, Maand von den Planet Saturn, Japetus, Geslecht von Insekten, Iapetus-Nunatak, Nunatak op dat Alexander-I.-Eiland in de Antarktis. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Ilsdörp is en Dörp in de Gemeen Vosshusen in’n Landkreis Horborg, Neddersassen. Binnen de Gemeen billt de Oort en egen polietsche Oortschop. Bi Ilsdörp höört ok de lüttje Oort Höll mit bi. De Oort liggt an’n Westrand von de Horbörger Bargen. De Naveröörd sünd Vosshusen in’n Noorden, Doasdörp un Wulmsdörp in’n Noordoosten, Swiersdörp in’n Süüdoosten, de Höll in’n Süden, de Eversche Heid, Eversen, Grauen un Mesborg in’n Süüdwesten, Doans in’n Westen un Arsdörp, Imbeek, Ketzendörp un Öbergünn in’n Noordwesten. To de öllsten Sporen von Minschen ut dat Ilsdörper Rebeed höört dat Grootsteengraff Ilsdörp ut de Jungsteentied. Ilsdörp kummt 1231 toeerst in de Oorkunnen vör. In’n Eersten Weltkrieg sünd 20 Soldaten ut Ilsdörp fullen oder vermisst un in’n Tweten Weltkrieg 51. An’t Enn von’n Tweten Weltkrieg is Ilsdörp an’n 20. April 1945 von de Briten innahmen worrn („A Company“ von de Infanterieeenheit „1st Rifle Brigade“ un de „8th King’s Royal Irish Hussars“). In de Franzosentied hett de Oort toeerst 1810 bet 1811 binnen dat Königriek Westfalen to de Mairie Ilsdörp in’n Kanton Mesborg höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Mesborg in’n Kanton Buxthu. De Oort hett vör 1859 to
Ömbüddel is en Dörp in de Gemeen Vosshusen in’n Landkreis Horborg, Neddersassen. Binnen de Gemeen höört de Oort to de polietsche Oortschop Raad. De Oort liggt an’n Westrand von de Horbörger Bargen. Dat Water ut dat Rebeed flütt över’n Appelbeek na de Eest hen af. De Naveröörd sünd de Eversche Heid un de Höll in’n Noorden, Langenrähm in’n Oosten, Raad un Mienenbüddel in’n Süüdoosten, Wennersdörp in’n Süden, Olendörp un Appel in’n Süüdwesten un Grauen un Eversen in’n Noordwesten. Ömbüddel kummt 1105 as Oddenebutli toeerst in en Oorkunn vör, in de Besitt in dat Dörp an dat Klooster Katelnborg överdragen warrt. De Naam von’n Oort kummt von’n Vörnaam Oddo un dat Woord -büttel, bedüüdt also Oddo sien Wahnsteed. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Eversen in’n Kanton Mesborg höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Hullnst in’n Kanton Töst. Vör 1859 weer dat Dörp in de Vaagdie Hullnst von dat Amt Mesborg un na 1859 in’t Amt Töst. Von 1885 bet 1932 hett Mienenbüddel to’n Kreis Horborg tohöört un is denn Deel von’n ne’en, grötteren Kreis Horborg worrn. Dat
Edward Bok Lewis (* 20. Mai 1918 in Wilkes-Barre, Pennsylvania; † 21. Juli 2004 in Pasadena, Kalifornien), weer en US-amerikaansch Genetiker. Hüm wurr ünner annern 1995 de Nobelpries för Physiologie oder Medizin tospraaken. Lewis weer de tweet Söhn van den Klockmaker un Juwelier Edward Butts Lewis un de sien Fru Laura Mary Lewis (borene Histed). Sien full Naam sull eegentlich Edward Butts Lewis Jr. ween, aber sien Öllern harrn de entsprekend Papeeren nich utfüllt. Lewis hett an de University of Minnesota (Afsluss 1939 in Biostatistik) un an dat California Institute of Technology (Caltech) Biologie un Genetik studeert. An dat Caltech hett he 1942 sien Doktertitel ünner Alfred Henry Sturtevant maakt. Wiels den Tweeten Weltkrieg hett Lewis as Meteoroloog för de US Armee arbeit. Torüch an dat California Institute of Technology wurr Lewis 1946 Assistant Professor för Biologie, in dat folgen Johr Associate un sluutend 1956 Full Professor för Biologie. 1967 weer Lewis Präsident van de Genetics Society of America. 1971 wurr he in de American Academy of Arts and Sciences wählt.1983 kreeg he de Thomas Hunt Morgan Medal un 1987 den Gairdner Foundation International Award. In dat Johr 1989 kreeg he den Wolf-Pries in Medizin tospraaken. 1992 wurrr Lewis mit
Niedörp betekent Niedörp, Oort in de Gemeen Grebs-Niedörp in’n Landkreis Ludwigslust-Parchen, Mekelborg-Vörpommern, Niedörp, Oort in de Gemeen Sassenborg in’n Landkreis Gifhorn, Neddersassen, Niedörp, Oort in de Stadt Eutin in’n Kreis Oostholsteen, Sleswig-Holsteen, Niedörp, Oort in de Gemeen Howacht in’n Kreis Plöön, Sleswig-Holsteen, Niedörp, Oort in de Gemeen Niedörp-Bornsteen in’n Kreis Rendsborg-Eckernföör, Sleswig-Holsteen. Kiek ok bi: Needörp. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Needörp betekent Needörp, Oort in’n Stadtdeel Ossenwarder, Hamborg, Needörp, Oort in de Gemeen Uplengen in’n Landkreis Leer, Neddersassen, Needörp, Oort in de Gemeen Rowohle in’n Landkreis Neenborg, Neddersassen, Needörp, fröheren Oort in de Gemeen Emhusen in’n Landkreis Veern, Neddersassen. Kiek ok bi: Niedörp. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Langenrähm is en Dörp in de Gemeen Rosengoorn in’n Landkreis Horborg, Neddersassen. Binnen de Gemeen höört de Oort to de polietsche Oortschop Ems mit bi. De Oort liggt in de Horbörger Bargen, de hier mit’n Gannabarg bet op en Höögd von 155 m över de See hoogreckt. Mit düsse Laag höört de Oort to de höögsten in dat Noorddüütsche Deepland. In’n Noordwesten liggt dat Naturschuulrebeed Bökenholt in’n Rosengoorn, dat Deel von dat Landschopsschuulrebeed Rosengoorn–Kiekbarg–Stuvenwoold is. De Naveröörd sünd Sieversen un Leversen in’n Noordoosten, Rosengoorn un Westerhoff in’n Oosten, Jiddens, Hinteln un Ninndörp in’n Süüdoosten, Ems in’n Süden, Mienenbüddel un Raad in’n Süüdwesten, Ömbüddel in’n Westen un de Höll un Swiersdörp in’n Noordwesten. To de öllsten Sporen von Minschen in dat Rebeed von Langenrähm höört dat Grootsteengraff Langenrähm ut de Jungsteentied. In’n Eersten Weltkrieg sünd söss Soldaten ut Langenrähm fullen oder vermisst un in’n Tweten Weltkrieg söss. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Leversen in’n Kanton Hittfeld höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Hittfeld in’n Kanton Hittfeld. De Oort hett vör 1852 to de Vaagdie Hittfeld von dat
Konstantinopel is de fröher Naam van de Stadt in Törkie, de nu Istanbul heten deiht. An'n 29. Mai 1453 hebbt de Osmanen de Stadt innahmen un hebbt den Naam ännert. Gründ wurrn is de Stadt as "Byzantion" van de Greeken. De röömsch Kaiser Konstantin I. hett de Stadt denn aber as "Nee Rom" plant. As he stürven weer, hett man de Stadt no hüm nömmt. Mehmet de Eroberer hett later Konstantinopel innahmen (1453). Dorbi geev dat um 50.000 dood Lü. Siet dem heet de Stadt Istanbul.
De Mairie Rodenborg weer in de Franzosentied (1810 bet 1813) een von de dree Mairien, in de de Kanton Rodenborg indeelt weer. De Seet weer in Rodenborg. Se harr 3150 Inwahners. De Ümgegend von Rodenborg hett vör de Franzosentied to dat Amt Rodenborg in dat Hartogdom Bremen höört, wat in dat Kurförstendom Hannover leeg. Dat Kurförstendom Hannover weer in de Tied von de Koalitschoonskriege siet 1801 von Franzosen un Prüßen besett. To’n 1. März 1810 is dat Rebeed denn Deel von dat Königriek Westfalen worrn, wat en Satellitenstaat von Frankriek weer. Binnen Westfalen weer de Mairie Rodenborg een von de söven Mairien in’n Kanton Rodenborg von’n Distrikt Veern, Departement von de Elv- un Wersermünnen. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Mairie Rodenborg weer nu een von de dree Mairien in’n Kanton Rodenborg, Distrikt Bremen, Departement von de Wersermünnen. De Mairie weer nu düüdlich grötter, dor sünd Öörd in tohoopfaat worrn, de vörher in Westfalen to söven Mairien höört harrn: de Mairien Rodenborg, Scheeßl un Ünnerst ut’n Kanton Rodenborg, de Mairie Brookel ut’n Kanton Töst, de Mairie Mulmshoorn ut’n Kanton Zeven un de